Z A P I S N I K

     
Sa sjednice Općinskog vijeća općine Jarmina održane 13. travnja 2015. godine u 19,00 sati u prostorijama općine Jarmina.

      NAZOČNI:                                                                   ODSUTNI:

1. MARIO  MATIĆ                                          1. MARIO  ROŽIĆ                
2. STJEPAN BENČIĆ                                      2. VLADIMIR  KLARIĆ                                  
3. DRAGUTIN CULI                                       3. STEVO  CULEJ
4. MARIO CAFUTA                                        4. STJEPAN  DADIĆ
5. JOSIP  HANŽEK                                          5. MARKO  MLINAR
6. TATJANA  LUSAVEC

U odsutnosti predsjednika Općinskog vijeća Maria Rožića, sjednicom je predsjedao

potpredsjednik Mario  Matić,  pozdravivši nazočne vijećnike, utvrdio da postoji kvorum, a za  sjednicu predlaže:  

D N E V N I     R E D

1. Usvajanje zapisnika sa prethodne sjednice

2. Aktualni sat – Općinski načelnik

3. Usvajanje Programa obilježavanja Dana Općine Jarmina za 2015.g.

4. Donošenje odluke o dodijeli javnih priznanja Općine Jarmina za 2015.g.

5. Rasprava o radu stalnih radnih tijela Općine Jarmina,

6. Donošenje odluke o formiranju Savjeta mladih Općine Jarmina,

7. Usvajanje analiza stanja za 2014. godinu i smjernice za organizaciju sustava zaštite i spašavanja na području Općine Jarmina,
8. Razno. 
     
Glasovanjem vijećnika dnevni red je jednoglasno prihvaćen.

Točka 1.
1/1

Zapisnik sa prethodne sjednice Općinskog vijeća od 09. ožujka 2015. godine, uz izmjenu u točkama 4/1 i 5/1, umjesto opisanih „2 glasa protiv“, izmijeniti će se i glasiti „2 glasa suzdržana“, te je sa izmjenama jednoglasno prihvaćen.  

Točka 2.

2/1
Načelnik A. Draganić izvijestio je nazočne vijećnike da je u tijeku u Općini Jarmina redovita financijska revizija financijskog poslovanja, a o nalazu iste biti će izvješteni dobivanjem izviješća.
2/2
Načelnik je nadalje izvijestio da su sukladno uputi Ministarstva socijalne politike i mladih, korisnici socijalne skrbi koji primaju financijsku naknadu u obvezi ako su radno sposobni u Općini odraditi kao rad za javno dobro, mjesečno između 30-90 sati sukladno visine socijalnih primanja. Broj radnih dana svaki mjesec određuje Centar za socijalnu skrb Vinkovci. 

2/3
U svezi provođenja mjere Hrvatskog zavoda za zapošljavanje, javni radovi će se provoditi u Općini Jarmina sa oko 10-15 osoba, a prema kriterijima Zavoda, s opaskom da će prioritetno upošljavanje biti u mjeri osoba sa osnovnom školom i najmanje 1 godinom na Zavodu, jer za takve osobe cjelokupni trošak ide na teret Zavoda za zapošljavanje.

2/4

Problem obitelji Štrbo je postao problem šire zajednice, postali su agresivni te prijete pozivanjem medija ako im se ne udovolji u rješavanju njihovih financijskih problema, iako isti nemaju stalno prebivalište na području Općine Jarmina. Grad Vinkovci im je ponudio smještaj u stanu od 60-tak m2, koji su odbili, nadalje se prema istima primjenjuju sve mjere koje su predviđene ovlastima Odbora za socijalnu skrb Općine Jarmina u zakonom propisanim okvirima. Načelnik je istaknuo da se druge mjere neće primjenjivati ili mijenjati na njihovo inzistiranje već one koje konzumiraju i ostali korisnici socijalne skrbi Općine Jarmina.

2/5

D. Culi je izvijestio nazočne u svezi javnog poziva za zakup poljoprivrednog zemljišta, te je istaknuo da je Povjerenstvo jednoglasno donijelo odluku o prijedlogu prema Ministarstvu poljoprivrede, Agenciji za poljoprivredno zemljište da se raspisani Javni poziv u potpunosti obustavi jer je u istom došlo do proceduralnih pogrešaka.

Nadalje je izvijestio da je legalizacija svih objekata u vlasništvu Općine Jarmina na samom završetku, izvršena je u potpunosti legalizacija nogometnog igrališta sa boćalištem, mrtvačnica, prostor etno sela „MALO ZAGORJE“ pri kraju sa par ispravaka u projektantskom dijelu,  te se očekuje još jedino rješenje za Sportsko rekreacioni centar u M.Gupca ulici.

Parcelacija k.č. sa obiteljskim kućama (Bela i Klisurić) ispred zgrade Općine je odobrena te je treba samo provesti kroz katastar i gruntovnicu.

S. Benčić je u ime Odbora za projekte EU istaknuo da se odbor konstituirao, započeo sa aktivnostima te je u pripremnim radnjama započeto na dva projekta.    
Točka 3.

3/1

A. Draganić je u ime Odbora za obilježavanje dana Općine predložio program a prema predloženom u materijalima, istaknuo je da će se obilježavanje provesti skromno ali dostojanstveno, te će se tako u subotu 18. travnja održati manifestacija „Zagorje v srcu“, te druženje branitelja, a za 21. travanja predviđena je Svečana sjednica Općinskog vijeća sa programom. Prijedlog programa obilježavanja Dana Općine Jarmina je jednoglasno usvojen bez primjedbi. 
Točka 4.

4/1

A. Draganić je u ime Odbora za dodjelu javnih priznanja Općine Jarmina obrazložio da je proveden javni poziv za podnošenje prijedloga, sa slabim odazivom, a Odbor je na svojoj sjednici razmotrio pristigle prijedloge te predlože za dodjelu: 

1. POČASNI GRAĐANIN OPĆINE JARMINA – BOŽO GALIĆ župan Vuk.srijem. županije, 

2. ZLATNIH PLAKETA –

-za doprinos u razvoju športa - PIONIRE I LIMAĆE NK BORINACA,

- za razvoj lokalne samouprave – posthumno – STJEPAN SMETIŠKO,

- za humanitarno djelovanje – razminiranje- HRVATSKI CENTAR ZA RAZMINIRANJE,

- za razvoj gospodarstva – „BODAT“ d.o.o. VINKOVCI,

- za unapređenje rada sa mladima – UDRUGA KATOLIČKIH IZVIĐAČA JARMINA,

Prijedlog grupe građana da se ZLATNA PLAKETA dodijeli IVANKI ROŽIĆ, kao predsjednici udruge žena „Ivančica“ i ekološke udruge „Izvor“, izdvojen je te kao takav predložen za raspravu uz obrazloženje da se sve opisane aktivnosti usmjerene prema radu Udruge. U raspravi prema prijedlogu za I.Rožić su sudjelovali S.Benčić, D. Culi, J. Hanžek, A. Draganić, a istaknuto je da gđa. I.Rožić ne surađuje sa tijelima Općine već pojedine aktivnosti provodi protivno dogovorima i suradnji, a glasovanjem za prijedlog gđe. I. Rožić nije prihvaćen. Prema ostalim prijedlozima nije se raspravljalo te je donijeta jednoglasna Odluka prema prijedlogu Odbora o dodijeli javnih priznanja Općine Jarmina za 2015. godinu. 
Točka 5.

5/1

Sukladno zaključku sa prethodne sjednice Općinskog vijeća da se raspravlja o radu i neradu pojedinih radnih tijela Općinskog vijeća potpredsjednik je otvorio raspravu o istom. Obzirom da na sjednicu nisu pozvani svi članovi pojedinih Odbora a posebno članovi koji nisu vijećnici M.Cafuta predložio je da se na slijedeću sjednicu pozovu svi članovi radnih Odbora, te će se o istima otvoriti pitanje i rasprava o daljnjem izboru ili reizboru novih članova. Prijedlog M. Cafute je jednoglasno prihvaćen kao zaključak.    
Točka 6.

6/1

D. Culi je obrazložio da su na ponovljeni javni poziv za osnivanje Savjeta mladih pristigla četiri prijedloga (DVD Jarmina, UKI Jarmina, MOTO KLUB Jarmina i LD: BORINCI Jarmina) za 8 kandidata. Obzirom da kod predlaganja člana i zamjenika od strane UKIJ-a su isti zamjenici traži se nadopuna prijedloga te će se o istom glasovanje provesti na slijedećoj sjednici Općinskog vijeća. 
Točka 7.

7/1

D. Culi je obrazložio prijedlog Analize stanja sustava zaštite i spašavanje na području Općine Jarmina za 2014. Godinu i Smjernice za organizaciju i razvoj sustava zaštite i spašavanja na području naše Općine za 2015. Godinu. A. Draganić je istaknuo da se sustavu civilne zaštite na čitavom području R.H.-e pristupa sa povećanom pozornošću i organiziranijim pristupom a sukladno istom kod nas je civilna zaštita vrlo dobro organizirana i opremljena te se nada da se neće morati aktivirati. Odluka o Analizi stanja sustava civilne zaštite i spašavanja u 2014. godini, kao i Odluka o usvajanju Smjernica za organizaciju i razvoj sustava civilne zaštite za 2015. godinu je prema predloženom jednoglasno donijeta bez rasprave.

Točka 8.
8/1
A. Draganić je obrazložio prijedlog kojim se izvan snage stavlja Strateški plan Općine Jarmina za razdoblje 2014.-2016.g. te se pristupa izradi izmjena i dopuna Strateškog razvojnog plana za razdoblje 2015.-2020. godine, jer je isti potreban radi usklađivanja pojedinih elemenata koji su potrebni da bi se apliciralo po projektima sredstvima iz fondova EU. Odluka o izradi Strateškog razvojnog plana za Općinu Jarmina za razdoblje 2015.-2020.g. je jednoglasno donijeta. 
8/2
A.Draganić je obrazložio zahtjev za otvaranje pokretne trgovine „BAKINA PEKARA“ J.D.O.O. iz Đakova, M.Gupca 23, kojim se traži da se odobri prodaja pekarskih proizvoda obilaskom mjesta sa kombijem i prodajom mještanima osnovne pekarske proizvode. Kroz raspravu vijećnika i prema rješavanju sličnih zahtjeva donijeta je jednoglasna Odluka da se ne odobrava ovakav način prodaje pekarskih proizvoda, uz obrazloženje da u mjestu ima dovoljan broj prodajnih mjesta na kojima se prodaju pekarski proizvodi. 

8/3

A.Draganić je obrazložio zahtjev Gimnazije M.A. Reljkovića koji se odnosi na donaciju financijskih sredstava za kupnju informatičke opreme - opremanje učionica projektorom, a istaknuo je da trenutačno gimnaziju pohađa 21 učenik iz Jarmine. Nakon krače rasprave donijeta je jednoglasno Odluka o donaciji Gimnaziji M.A. Reljkovića u iznosu od 2.000,oo kuna.   
8/4
A.Draganić je obrazložio zahtjev Udruge umirovljenika Gunja koji se odnosi na donaciju financijskih sredstava za poboljšanje uvjeta života osoba starije životne dobi nakon poplava na području Gunja. Nakon krače rasprave donijeta je jednoglasno Odluka o donaciji Udruzi umirovljenika Općine Gunja u iznosu od 1.000,oo kuna.   
8/5

A. Draganić je obrazložio zahtjev USPDR „KRPELJ“ Vinkovci,koji se odnosi na donaciju financijskih sredstava radi organizacije obilježavanja Memorijala „12 redarstvenika“ u Borovu 02.svibnja 2015.godine. Bez rasprave je donijeta jednoglasna Odluka o donaciji Udruzi specijalne policije iz Domovinskog rata „KRPELJ“ Vinkovci u iznosu od 2.000,oo kuna. 

                                                                                         Predsjednik Općinskog vijeća:
                                                                                                      Mario  Rožić      
